Coléc
Coléc (Collecchio in italiân) l'è n c'mòn äd 13.716 abitant in d'la provênsa d' Pärma.

Coléc (Colliculum in d'la etä medieväla) l'è un cènter agricol e industriél in d'la provênsa ed Pärma. L'è localizé su la SS62 d'la Cisa ch'la colèga Pärma e Sarzâna (SP) a'na dzenna ed chilòmeter da la cité emiliâna. I gh'àn il sèdi importânt azièndi alimentäri e caséri e anca n'importânt cènter artigianäl. L'è colighé a la cité anca par la ferovìa con un bòn servìsi metropolitän ch'al va avanti e indrè apòsta par i studènt e i lavoradòr.

Durânt la Seconda Guèra Mondiéla, dopo ch'lè casché in màn ai soldä nazìsta, so'quânt aeroplàn americàn i'hàn bombardä la Polveriera, ch'alòra l'èra svèn al Pont d'la sdònna, fòra dal paès, e i l'han fâta saltär pr'aria. Pù avanti, al paès l'è stä liberä gràsie a l'asiòn di'i soldä d'l esércit brasiliàn, in onòr di quäl l'é stä mìs un cip al Pònt d'la sdònna.

Sìt interesânt

Cèsi
La cèsa d'San Pròsper

Vìli
Vìla Paveri Fontana (bèle Vìla Dalla Rosa-Prati)
La vìla l'è städa edificäda a la fèn d'al Mìl-e-sesènt; a l'enträda a dèstra (par chi vèna da Pärma) a's'pòl véder un ârc gros bombèn, ciamä l'"Arc d'al Bargèl" ch'al signa l'ingrès d'la vìla.

Vìla Nevicati (bèle Vìla Meli-Lupi d'Soragna)
Situäda in d'al pärc cmonnél "Fortunato Nevicati", la Vìla Nevicati architetonicamènt l'è bèla bombèn: davànti la g'ha di'l bèi colòni ch'i fòrmen na balconäda, e na tòra angoléra.

Relasiòn Internasionél
Coléc l'è lighéda amichevolmènt con Melide, Spagna.

Spòrt
A Coléc gh'è al câmp sportìv d'al Pärma Calcio.

Bésbol
Al Coléc Bésbol Club l'è na societé polivalènta Bésbol e Softbol iscrìta in t'i campioné federäli dal 1974. Adèsa la sesiòn d'al bésbol l'è in t'la serie A2 c'me la sesiòn d'al softbol. Tùti'l partìdi regoläri, d'il squädri d'bésbol, i'èn zugädi al Diamante Collecchio, un stadio d'bésbol d'dumìla pòst, ma in t'la cité i'ghèn anca du camp da bésbol e vòn da softbol.

Aministrasiòn Comunéla